વરસાદની વાત ચાલી રહી છે તો હરીન્દ્રભાઇ દવેના આ વરસાદી ગીતની પંકિતઓ આપોઆપ યાદ આવી જાય છે. વરસાદની મોસમ એટલે અબાલવૃધ્ધ સૌના માટે પલળવાનો જ નહિ, ભીંજાવાનો ઉત્સવ અને ફકત વરસાદી પાણી થકી જ નહિ, કોઇની યાદમાં કે કોઇના સંગાથમાં પ્રેમથી વરસતા જવાની પણ એક મજા હોય છે. વરસાદ એટલે પ્રેમની વર્ષા પછી તેની તરસ કોને ન હોય ? હા પ્રેમ પછી એ ઝાંઝવા જેવો ભ્રામક કે દરિયા જેવો છલોછલ હોય તો પણ તરસ રહેવાની જ છે. એ જ તો આ મૌસમનો મિજાજ છે.